Yousaf Raza Gillani

Familie og utdannelse

Makhdoom Syed Yousuf Raza Gillani tilhører en innflytelsesrik og spirituell Shia-familie i Multan. Hans far stammer fra Syed Musa Pak, en spirituell leder i Multan som opprinnelig kom fra den iranske provinsen Gilan. En av Gillanis tanter på morssiden er konen til Pir Pagaro. Makhdoom Syed Yousaf Raza Gillani er gift og har fire sønner og en datter, Fiza Gillani  og et barnebarn. Den eldste sønnen til Yousaf Raza Gillani, Makhdoom Syed Abdul Qadir Gillani, giftet seg med barnebarnet til Pir Pagaro Shah Mardan Shah II den 25. mars 2008 i Karachi.
Gillani fikk sin første utdannelse ved La Salle High School (Multan, Punjab).

Minister og president i nasjonalforsamlingen

Yousuf Raza Gillani begynte sin politiske karriere på plattformen til Pakistan Muslim League under regimet til General Zia-ul-Haqs unntakstilstand i 1978. Han ble med i the Muslim League's Central Working Committee. Han var også et regjeringsmedlem i den 3 år varige regjeringen til Muhammad Khan Junejo. Han var «Minister of Housing and Works» fra april 1985 til januar 1986 og minister for jernbanen fra januar 1986 til desember 1986.
Etter et lite opphold hos Muslim League, ble Gillani del av Pakistans folkeparti (PPP) i 1988  og har siden vært lojal til PPP. I Benazir Bhuttos regjering fra 1988–1990, var Gillani igjen en minister: Turistminister fra mars 1989 til januar 1990 og igjen som «Minister of Housing and Works» fra januar 1990 til august 1990.
I Benazirs regjering fra 1993–1996, ble Gillani valgt til president i nasjonalforsamlingen i Pakistan, som han var frem til februar 1997. Han har vært innvalgt som parlamentsmedlem flere ganger som representant for Multan.

Fengsel

Yousaf Raza Gillani ble arrestert 11. februar 2001 under mistanke fra National Accountability Bureau (NAB), regjeringens anti-korrupsjonsbyrå etablert i 1999, etter påstander om misbruk av autoritet mens han var president i nasjonalforsamlingen. Han ble anklaget for å ha leid inn så mange som 600 personer fra sitt valgdistrikt, og skaffet dem offentlige jobber. NAB hevdet at Gillani med dette sørget for tap på Rs 30 million årlig. Han ble dømt av en anti-korrupsjonsrett dannet av president Pervez Musharraf og tilbragte nesten seks år i fengsel. 
Rettssaken ble oppfattet av mange som politisk motivert, hans parti PPP, var i opposisjon til President Musharraf, som hadde lagt ut på en kampanje for å få partimedlemmer til å skifte side. Domfellelsen ses på som et merke på lojalitet innenfor PPP. Fengselsstraffen er fordømt av flere personer i landet. Han ble løslatt 7. oktober 2006. Han nektet for at løslatelsen var en del av avtalen mellom PPP og militær-regimet, da den opprinnelige straffen var på 10 års fengsel.

Statsminister

I Parlamentsvalget 2008, slo han lederen for PML-Q Sikandar Hayat Bosan. De to største partiene Pakistan Peoples Party og Pakistan Muslim League (N) ble etter møter mellom Asif Ali Zardari og Nawaz Sharif 21. februar enige om en felles plattform for å danne en ny regjering sammen. Pakistan Peoples Party (PPP) og Pakistan Muslim League (N) signerte så 9. mars en avtale som bestemte sammensetningen av en koalisjonsregjering, der PPP får statsministeren. Partiene ba også president Pervez Musharraf om å kalle inn til møte i nasjonalforsamlingen.
Gillani ble nominert av koalisjonspartiene 22. mars 2008. og han ble så valgt av Pakistans nasjonalforsamling til ny statsminister 24. mars med overveldende flertall. Han tiltrådte stillingen dagen etter. Gilani lovte i en tale til parlamentet 24. mars, da de godkjente han å løslate flere titall dommere som har vært fengslet siden november i 2007. President Musharraf fengslet da dommerne, av redsel for at høyesterett ville underkjenne presidentvalget der han selv ble gjenvalgt.